
2. melléklet az 1/2014. (X.27.) Önkormányzati Rendelethez

A Képviselő-testület egyes bizottságainak feladat- és hatásköréről 

és átruházott jogköréről

1. Pénzügyi- és Gazdasági Bizottság

1. 1. Ellátja az Mötv. és egyéb jogszabályok által a pénzügyi bizottság feladatkörébe utalt tevékenységeket. 

a) A Képviselő-testület által meghatározottak szerint ellenőrzi az önkormányzat költségvetésének végrehajtását, az önkormányzat és intézményeinek gazdálkodását, vizsgálja az önkormányzati vagyonnal való gazdálkodást, a vagyon működtetését.

b) vizsgálja a hitelfelvétel indokait és megalapozottságát. 

1. 2. Előzetesen véleményezi:

a) az önkormányzat gazdasági programját és kihatásait, 

b) az éves költségvetési javaslatot, módosításának tervezetét, 

c) a költségvetésről készített időszakos végrehajtásról szóló tájékoztatókat és a zárszámadást, 

d) elemzi a vagyonmérleget, a vagyonváltozás alakulását, figyelemmel kíséri az önkormányzat ingatlanainak hasznosítását,

e) a község életét jelentősen befolyásoló döntések pénzügyi feltételeit, 

f) a helyi adókról szóló rendeleteket, illetve módosításukra tett javaslatok tervezetét, 

g) a költségvetési követelések elengedésére irányuló méltányossági döntéseket, 

h) az önkormányzat pénzügyi tartalmú döntéseinek előterjesztéseit, rendelet-tervezeteit. 

1. 3. Javaslatot tesz: 

a) az ellenőrzései során tapasztalt hiányosságok megszüntetésére, indokolt esetben a fegyelmi felelősségre vonásra, 

b) indokolt esetben egyes – a képviselő-testület által alkotott – helyi szabályok módosítására, az árhatósági tevékenység gyakorlására, 

c) az önkormányzati vagyon hasznosítására, a bevételek növelésére, a költségvetésé módosítására, feladatok meghatározására, 

d) a költségvetési szervek alapítására, átszervezésére, megszüntetésére. 

1. 4. Elkészíti a Képviselő-testült által kért előterjesztéseket. 

1. 5. Előterjeszti döntésre a polgármester személyét érintő ügyeket (illetmény, juttatás, költségtérítés, összeférhetetlenségi, fegyelmi, a települést terhelő külföldi kiküldetési kérdések). 

1. 6. Vizsgálja az önkormányzat működésével kapcsolatos feladatok ellátását, az SZMSZ-ben foglaltak érvényesülését. 

1. 7. Figyelemmel kíséri a feladatkörébe tartozó közmeghallgatáson elhangzott javaslatok, észrevételek ügyintézését. 

1. 8. Ellátja a képviselői vagyonnyilatkozatok nyilvántartásával, ellenőrzésével kapcsolatos feladatokat. 

1. 9. Végzi az önkormányzat döntési körébe tartozó – gazdasági tartalmú – pályázatok, árajánlatok bontását, bontást követően azok szignálását. 

1. 10. Közreműködik az önkormányzat döntési körébe tartozó közbeszerzési terv kialakításában, közreműködik a közbeszerzési eljárás lebonyolításában. 

1. 11. Közreműködik az önkormányzati költségvetés tervezetének, a településfejlesztés körébe tartozó feladatok véleményezésében. Elősegíti a felújítási, felhalmozási igénylisták aktualizálását, javaslatot tesz azok rangsorára. 

1. 12. Közreműködik a település rendezési tervében szereplő feladatok előkészítésében. Véleményezi a rendezési terv kapcsán felmerülő változásokat, beépítési terveket. 
1. 13. Értékeli a környezetvédelem és a kommunális feladatok, településüzemeltetés ellátását, vizsgálja azok hatékonyságát. 

1. 14. Elkészíti a Képviselő-testület által kért előterjesztéseket. Ellátja továbbá azokat a feladatokat, melyeket a Képviselő-testület részére megállapít. 

1. 15. Közreműködik a település levegő, zaj- és településtisztasági feladatainak végrehajtásában. 

1. 16. Ellátja a képviselő összeférhetetlenségével kapcsolatos vizsgálat lefolytatásával kapcsolatos feladatokat. 

1. 17. Ellátja továbbá mindazokat a feladatokat, melyeket a Képviselő-testület részére megállapít. 

1. 18. A bizottság elnöke: 

a) Szervezi, koordinálja és irányítja a bizottság munkáját. 

b) Összehívja a bizottsági üléseket, ellátja a kiadmányozást. 

c) Ellenőrzi a bizottsági munkával kapcsolatos adminisztrációs feladatok ellátását. 

d) Beszámol a Képviselő-testületnek a bizottság feladat ellátásáról. 

1. 19. A bizottság elnökhelyettese: 

a) Általános feladatkörében ellátja az elnök helyettesítését, akadályoztatása esetén gyakorolja jogköreit. 
b) Folyamatosan bekapcsolódik az önkormányzati feladatok előkészítésébe, szervezésébe, végrehajtásába. 

2. Oktatási, sport- és Szociális Bizottság

2. 1. Figyelemmel kíséri a településen a kulturális tevékenységet és a köznevelés alakulását. Kezdeményezi a Képviselő-testület, a polgármester intézkedéseit a kulturális élet fellendítése és a köznevelés magas színvonalának biztosítása érdekében. 

2. 2. Kidolgozza a Képviselő-testület egészségügyi, szociális, köznevelési, kulturális és sport intézkedéseinek tervezetét.

2. 3. Közreműködik a község egészét érintő kulturális rendezvények szervezésében, programok kidolgozásában, részt vesz az önkormányzati rendezvényeken. 

2. 4. A helyi testnevelési és sportfeladatok koncepciójának tervezetét elkészíti, és azok meghatározása céljából a testület elé terjeszti. 
2. 5. Az egészségügyi, szociális, közművelődési, óvodai intézmények megszüntetésével, átszervezésével, feladatának megváltoztatásával, nevének megállapításával, költségvetésének meghatározásával és módosításával kapcsolatos testületi döntéseket előkészíti. 

2. 6. Előzetesen véleményezi:

a) az egészségügy, szociális és gyermekvédelem, a köznevelés, a kultúra és sport témakörébe tartozó Képviselő-testületi előterjesztéseket, költségvetést és zárszámadást, 
b) az önkormányzat közigazgatási területén az utcanév változás javaslatait. 
2. 7. Segíti a feladatkörébe tartozó önkormányzati döntések végrehajtását. 

2. 8. Ellátja az egészségügy, szociális, gyermekvédelem, a közművelődési és művészeti tevékenységgel, testneveléssel, valamint a sporttal kapcsolatos, a Képviselő-testület által részére meghatározott ellenőrzési feladatokat. 

2. 9. Figyelemmel kíséri a közművelődési létesítmények nem kulturális célra történő igénybevételét. 

2. 10. Figyelemmel kíséri a település egészségügyi és szociálpolitikai változásait, javaslatot tesz az önkormányzat intézkedéseire. 

2. 11. Elemzi a köznevelési ellátás feltételeit, indokolt esetben a Képviselő-testület intézkedéseit kezdeményezi. 

2. 12. Koordinálja a Szociális Kerekasztal munkáját. 

2. 13. Segíti a szociális ellátási szervezetek tevékenységét. 

2. 14. Ellátja továbbá mindazokat a feladatokat, melyeket a Képviselő-testület részére megállapít. 

2. 15. A Képviselő-testület által átruházott hatáskörében ellátja a szociális, valamint a gyermekvédelmi ellátások szabályozásáról szóló helyi rendeletekben foglaltak szerint. 

2. 16. A bizottság elnöke: 

a) Szervezi, koordinálja és irányítja a bizottság munkáját. 

b) Összehívja a bizottsági üléseket, ellátja a kiadmányozást. 

c) Ellenőrzi a bizottsági munkával kapcsolatos adminisztrációs feladatok ellátását. 

d) Beszámol a Képviselő-testületnek a bizottság feladat ellátásáról. 

2. 17. A bizottság elnökhelyettese: 

a) Általános feladatkörében ellátja az elnök helyettesítését, akadályoztatása esetén gyakorolja jogköreit. 

b) Segíti az elnök bizottsági feladatainak ellátását. 

3. Településfejlesztési Bizottság

3. 1. Előkészítő munkát végez a Településrendezési Eszközök kidolgozásában. 

3. 2. Javaslatot tesz beruházások, fejlesztések megvalósításához. 

3. 3.  A bizottság elnöke: 

a) Szervezi, koordinálja és irányítja a bizottság munkáját. 

b) Összehívja a bizottsági üléseket, ellátja a kiadmányozást. 

c) Ellenőrzi a bizottsági munkával kapcsolatos adminisztrációs feladatok ellátását. 

d) Beszámol a Képviselő-testületnek a bizottság feladat ellátásáról. 

3. 4. A bizottság elnökhelyettese: 

a) Általános feladatkörében ellátja az elnök helyettesítését, akadályoztatása esetén gyakorolja jogköreit. 

b) Segíti az elnök bizottsági feladatainak ellátását. 

